|  |  |  |
| --- | --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov, správy a národnostných menšín – národnostných spoločenstiev**  Bulvár Mihajla Pupina 16, 21 000 Nový Sad  Т: +381 21 487 46 14, 487 48 67, 487 43 36  ounz@vojvodinа.gov.rs | |
|  | ČÍSLO: 128-454-303/2018-04 | DÁTUM: 27.06.2018 | |

Podľa článku 3 Pravidiel pridelenia rozpočtových prostriedkov na financovanie a spolufinancovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území AP Vojvodiny (Úradný vestník APV číslo 4/17) a článku 3 Pravidiel pridelenia rozpočtových finančných prostriedkov na financovanie a spolufinancovanie modernizácie infraštruktúry predškolských zariadení na území AP Vojvodiny (Úradný vestník APV číslo 14/17) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2018 (Úradný vestník APV číslo 57/2017) Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej: sekretariát) uverejňuje

**SÚBEH**

**NA SPOLUFINANCOVANIE REKONŠTRUKCIE, ADAPTÁCIE, SANÁCIE A INVESTIČNÚ ÚDRŽBU OBJEKTOV USTANOVIZNÍ ZÁKLADNÉHO, STREDNÉHO VZDELÁVANIA A VÝCHOVY, ŽIACKEHO ŠTANDARDU A PREDŠKOLSKÝCH USTANOVIZNÍ NA ÚZEMÍ AUTONÓMNEJ POKRAJINY VOJVODINY NA ROK 2018**

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2018 (Úradný vestník APV číslo 57/2017, 17/2018 a 29/2018),a to na **spolufinancovanie** rekonštrukcie, adaptácie, sanácie a investičnej údržby objektov ustanovizní v základnom a strednom vzdelávaní a výchove, žiackeho štandardu a predškolských ustanovizní na území Autonómnej pokrajiny Vojvodiny v celkovej výške **100.000.000,00 dinárov** (na úrovni základného vzdelávania a výchovy **70.000,000.00 dinárov**, na úrovni stredného vzdelávania a výchovy **17.000.000,00 dinárov**, pre ustanovizne žiackeho štandardu **5.000.000,00 dinárov** a pre predškolské ustanovizne **8.000.000,00 dinárov**).

Tieto prostriedky sú určené na práce rekonštrukcie, adaptácie, sanácie a na investičnú údržbu objektov ustanovizní v základnom a strednom vzdelávaní a výchove, žiackeho štandardu a predškolských ustanovizní v Autonómnej pokrajine Vojvodine, pre ktoré rozhodnutie o schválení výkonu prác vydáva orgán príslušný na vydávanie stavebných povolení na základe článku 145 odsek 1 Zákona o plánovaní a výstavbe (vestník Službeni glasnik RS číslo 72/2009, 81/2009-oprava, 64/2010-uznesenie ÚS, 24/2011, 121/2012, 42/2013 uznesenie ÚS, 50/2013-uznesenie ÚS, 98/2013- uznesenie ÚS, 132/2014 a 145/2014.

**Sekretariát prideľuje prostriedky na spolufinancovanie, s tým, že je účasť ustanovizne v spolufinancovaní prác povinná záväzne s minimálne 30% z hodnoty prác.**  
Prostriedky sa neprideľujú na spolufinancovanie výkonu prác výstavby, dobudovania a bežnej údržby objektov.  
Prostriedky sa neprideľujúna úkony, ktorých financovanie sa v plnej výške zabezpečilo z iných zdrojov.  
Realizácia finančného záväzku sa vykoná v súlade s likvidnými kapacitami rozpočtu Autonómnej pokrajiny Vojvodiny na rok 2018.

**PODMIENKY SÚBEHU**1. *Žiadatelia*  
Žiadatelia sú:  
- školy pre základné vzdelávanie a výchovu, školy pre stredné vzdelávanie a výchovu a ustanovizne žiackeho štandardu na území Autonómnej pokrajiny Vojvodiny, ktorých zakladateľkou je Srbská republika, AP Vojvodina a jednotka lokálnej samosprávy;  
- jednotky lokálnej samosprávy (výlučne pre potreby predškolských zariadení) na území AP Vojvodiny.

*2. Kriteriá rozvrhnutia prostriedkov sú:*

Kritériá rozvrhnutia finančných prostriedkov, v súlade s Pravidlami o prideľovaní rozpočtových prostriedkov na financovanie a spolufinancovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území AP Vojvodiny, ako aj Pravidlami prideľovania rozpočtových prostriedkov na financovanie a spolufinancovanie modernizácie infraštruktúry predškolských ustanovizní vo Vojvodine sú:

1. význam realizácie projektu vzhľadom na bezpečnosť žiakov, učiteľov a zamestnancov, ktorí používajú objekty,
2. význam uskutočnenia projektu pre zabezpečenie kvalitných podmienok pobytu a uskutočnenia výchovno–vzdelávacej práce,
3. finančná oprávnenosť projektu,
4. udržateľnosť projektu,
5. lokálny resp. regionálny význam projektu,
6. aktivity, ktoré sú podniknuté za účelom realizácie projektu,
7. zabezpečené zdroje prostriedkov na uskutočnenie projektu (nad predpisom stanovenú povinnú účasť 30%).

**VŠEOBECNÉ SMERNICE SÚBEHU**

Ak je technicky možné realizovať projekt vo viacerých nezávislých fázach výkonu prác, užívateľ má podať prihlášku so zrejme uvedenými fázami výkonu prác a uvedenými finančnými prostriedkami pre všetky fázy.  
 Pripojený predbežný výmer a predbežný výpočet prác má mať presne určené množstvo práce a trhové ceny, lebo sa finančné prostriedky užívateľovi prevedú v súlade s vykonaným postupom verejného obstarania (maximálne do schválenej výšky). Prebytky práce a nepredvídané práce sekretariát nebude môcť financovať.

Ak sa žiadateľ o určitý projekt uchádzal na súbehu aj na iných miestach, má právo na podanie prihlášky aj na predmetný súbeh, ak vo chvíli podania prihlášky nemal a ani nemohol nadobudnúť poznatky o tom, či mu boli povolené prostriedky podľa iného súbehu pre predmetný projekt.

Prostriedky zabezpečené ako účasť ustanovizne môžu byť vlastné, z donácií a z rozpočtu všetkých úrovní moci a tieto prostriedky môžu byť peňažné a nepeňažné. Nepeňažné prostriedky sú nevbudovaný stavebný materiál.

Po pridelení finančných prostriedkov v rámci súbehu bude užívateľ povinný:

* podpísať zmluvu o pridelení rozpočtových prostriedkov so sekretariátom, ktorá bude upravovať vzájomné práva a povinnosti strán;
* pred zverejnením verejného obstarania na Poráli Správy pre verejné obstarania doručiť sekretariátu **fotokópiu návrhu uznesenia o začiatku postupu verejného obstarania s odhadnutou hodnotou prác a presne uvedenými údajmi o zdrojoch financovania prác** (ak sekretariát súhlasil s návrhom uznesenia o začiatku postupu verejného obstarania, vydá užívateľovi súhlas k začiatku postupu verejného obstarania);
* vykonať postup verejného obstarania (za výber uchádzačov je zodpovedný užívateľ a zodpovedná osoba v ňom);
* predložiť fotokópiu bankovej záruky vybraných dodávateľov pre dobrý výkon úkonov;
* predložiť fotokópiu bankovej záruky vybraných vykonávateľov prác pre vrátenie preddavkovej platby, ak užívateľ dojednal preddavkovú platbu so zvoleným oferentom;
* angažovať účasť nezávislej osoby na vykonanie odborného dohľadu na výkon predmetných prác;
* doručiť rozhodnutie o schválení výkonu predmetných prác vydané orgánom obecnej / mestskej správy poverenej vydávaním stavebných povolení.

Ak sa po uskutočnenom verejnom obstaraní medzi užívateľom a zvoleným vykonávateľom prác uzavrie zmluva na sumu nižšiu od odhadnutej hodnoty prác, s ktoru sa užívateľ uchádzal na súbehu, vykoná sa dodatok k zmluve, ktorou sa prideľujú užívateľovi prostriedkov prostriedky sekretariátom. Dodatkom sa zníži pridelená suma prostriedkov sekretariátom, v súlade so skutočne dojednanou sumou prác, na akú bola uzavretá zmluva medzi užívateľom a zvoleným vykonávateľom prác, pričom sa nezmenšuje suma, s ktorou sa podieľal spolufinanciér.

**SPÔSOB PODÁVANIA ŽIADOSTI**

Žiadosti o pridelenie finančných prostriedkov sa podávajú na jednotnom súbehovom tlačive sekretariátu. Kompletnú súbehovú dokumentáciu je možné stiahnuť od **27. 06. 2018** z webovej stránky sekretariátu **www.puma.vojvodina.gov.rs**

Žiadosti sa odosielajú poštou na adresu: Pokrajinský sekretariát vzdelávania, predpisov, správy a národnostných menšín – národnostných spoločenstiev, s poznámkou: "Pre súbeh - na spolufinancovanie rekonštrukcie, adaptácie, sanácie a investičnej údržby objektov ustanovizní základného a stredného vzdelávania a výchovy, žiackeho štandardu a predškolských ustanovizní na území AP Vojvodiny na rok 2018 ", Bulvár Mihajla Pupina 16, 21 000 Nový Sad, alebo sa odovzdávajú osobne v spisovni pokrajinských orgánov v Novom Sade (prízemie budovy Pokrajinskej vlády).

**K prihláškoe na súbeh sa pripája:**

1. **kópia technickej dokumentácie, na základe ktorej orgán zodpovedný za vydávanie stavebných povolení vydal rozhodnutie o povolení výkonu prác. (V prípade, že si ustanovizeň, ktorej zakladateľkou je AP Vojvodina neobstarala rozhodnutie o schválení stavebných prác, táto ustanovizeň predkladá kópiu technickej dokumentácie, na základe ktorej po získaní súhlasu na výkon prác Pokrajinskou vládou príslušný orgán vydá rozhodnutie o schválení výkonu prác);**
2. **kópia rozhodnutia o schválení výkonu prác vydaná orgánom zodpovedným za vydávanie stavebných povolení (ak si ustanovizne založené AP Vojvodinou neobstarali rozhodnutie o povolení výkonu prác, podávajú akt príslušného orgánu, ktorým sa potvrdzuje, že je priložená technická dokumentácia kompletná a zodpovedajúca, na základe ktorej sa po získaní súhlasu Pokrajinskej vlády k výkonu prác vydá rozhodnutie o povolení výkonu prác);**
3. **predbežný výmer a predbežný výpočet prác podpísaný a overený zodpovedným projektantom (dokument nie starší ako šesť mesiacov, s očíslovanými stránkami, záväzne obsahujúci dátum vypracovania);**
4. **v prípade peňažného spolufinancovania doručiť dôkaz o zabezpečených prostriedkoch na spolufinancovanie prác (zmluvu, rozhodnutie, výpis z rozpočtu jednotky lokálnej samosprávy a podobne) spolu s náležito podpísaným a opečiatkovaným Vyhlásením o účasti v spolufinancovaní predmetných prác vo výške minimálne 30% z hodnoty prác (vyhlásenie doručiť vo voľnej podobe);**
5. **v prípade nepeňažného financovania (nevbudovaný stavebný matriál) dôkaz o prieskume trhovej ceny stavebného materiálu na území APV, v súlade so Zákonom o verejných obstaraniach a s priloženým náležito podpísaným a opečiatkovaným Vyhlásením užívateľa o spolufinancovaní predmetných prác s nevbudovaným stavebným materiálom (vyhlásenie doručiť vo voľnej podobe);**
6. **fotokópiu potvrdenia o daňovom identifikačnom čísle vzdelávacej ustanovizne, resp. pre predškolské ustanovizne – jednotky miestnej samosprávy (zakladateľa ustanovizne).**

**Lehota na podávanie prihlášok na súbeh je 18. 07. 2018.**

Sekretariát si vyhradzuje právo vyžiadať si od žiadateľa, ak je potrebné, dodatočnú dokumentáciu a informácie, resp. na pridelenie prostriedkov určiť splnenie nevyhnutných podmienok.

Komisia nebude rozoberať:

* neúplné prihlášky;
* oneskorené prihlášky (prihlášky podané po lehote stanovenej ako posledný deň súbehu);
* nepovolené prihlášky (prihlášky, ktoré sú podané neoprávnenými osobami a subjektmi, ktoré nie sú stanovené súbehom);
* prihlášky, ktoré nesúvisia s určeným účelom súbehu;
* prihlášky užívateľov, čo v predchádzajúcom období finančnými a opisnými správami neopodstatnili prostriedky pridelené z pokrajinského rozpočtu.

Výsledky súbehu budú zverejnené na internetovej stránke sekretariátu.

**Zainteresované osoby dodatočné informácie týkajúce sa realizácie tohto súbehu môžu získať v sekretariáte na telefónnych číslach: 021/487 4262 a 021/487 4614.**

POKRAJINSKÝ TAJOMNÍK

Mihály Nyilas v.r.